Hargeisa
Hargeisa (som. Hargeysa) – miestas Somalio šiaurėje; nepripažintos Somalilando valstybės sostinė. Miestas įsikūręs Ogo kalnų slėnyje, 1334 m aukštyje. Tai antras pagal dydį Somalio miestas, svarbus prekybinis, transporto centras. Veikia oro uostas. Maisto, tekstilės, metalo apdirbimo, statybinių medžiagų pramonė. Veikia keletas universitetų, klinikos. Yra karinis memorialas, apylinkėse rastas Las Galio senovinės uolų tapybos kompleksas.